MUNICIPIUL CRAIOVA

CONSILIUL LOCAL AL MUNICIPIULUI CRAIOVA

           HOTĂRÂREA NR.447
privind modificarea Hotărârii Consiliului Local al Municipiului Craiova nr. 522/2007 referitoare la aprobarea inventarului bunurilor care alcătuiesc domeniul privat al municipiului Craiova
         Consiliul Local al Municipiului Craiova, întrunit în şedinţa ordinară din data de 28.08.2014.

Având în vedere raportul nr.118749/2014 întocmit de Direcţia Patrimoniu,  prin care se propune modificarea Hotărârii Consiliului Local al Municipiului Craiova nr. 522/2007 referitoare la aprobarea inventarului bunurilor care alcătuiesc domeniul privat al municipiului Craiova şi rapoartele comisiilor de specialitate ale Consiliului Local al Municipiului Craiova nr.178, 180, 181, 182 şi 183/2014;     

În conformitate cu prevederile Ordinului Ministerului Finanţelor Publice nr.2861/2009  pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii, art.36 alin.1 din Legea nr.18/1991, republicată, a fondului funciar, modificată şi completată, art.6 din Legea nr.213/1998 privind proprietatea publică şi regimul juridic al acesteia, modificată şi completată, Titlului II Proprietatea privată, art.557 alin.2 din Codul Civil şi art.5 lit.b, art.59, alin.1, 2, 3 din Ordonanţa de Urgenţă a Guvernului nr.54/2006 privind regimul contractelor de concesiune de bunuri proprietate publică, modificată şi completată;

În temeiul art.10, art.36 alin.2 lit. c, art.45 alin. 3, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală;
HOTĂRĂŞTE:
  Art.1.Se aprobă modificarea inventarului bunurilor care alcătuiesc domeniul privat al  municipiului Craiova, după cum urmează:

a) se completează cu bunurile prevăzute în anexa nr.1 care face parte integrantă din prezenta hotărâre;

b) se modifică elementele de identificare ale bunului prevăzut în anexa nr.2 care face parte integrantă din prezenta hotărâre.
  Art.2. Pe data prezentei hotărâri, se modifică în mod corespunzător Hotărârea  Consiliului Local al Municipiului Craiova nr.522/2007 referitoare la aprobarea inventarului bunurilor care alcătuiesc domeniul privat al municipiului Craiova, modificată şi completată şi anexa nr.2 la Hotărârea  Consiliului Local al Municipiului Craiova nr.209/2011 referitoare la aprobarea contractului de concesiune încheiat între municipiul Craiova, prin Consiliul Local al Municipiului Craiova şi S.C. SALUBRITATE CRAIOVA S.R.L., având ca obiect bunuri care aparţin domeniului public şi privat al municipiului Craiova.
  Art.3.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Direcţia Economico-Financiară  vor aduce la îndeplinire prevederile prezentei hotărâri.

